ફેસબુકના સીઈઓ માર્ક ઝુકરબર્ગે ડેટાના દુરુપયોગ બદલ અમેરિકન સંસદ સમક્ષ લેખિત નિવેદન આપીને ભૂલનો એકરાર કરતી ક્ષમા માગી હતી. તેમણે કહ્યું હતું કે, ફેસ બુક પર લોકોના ડેટા સુરક્ષિત નહિ રાખી શકવા બદલ તેઓ જવાબદાર છે. ઝુકરબર્ગે કોંગ્રસની એક સમિતિ સમક્ષ કહ્યું હતુંકે, અમે અમારી જવાબદારી યોગ્ય રીતે નિભાવી નથી. એ અમારી ખૂબ જ મોટી ભૂલ હતી. મને વાતનો અત્યંત ખેદ છે મેં ફેસબુકની શરૂઆત કરી હતી. હું તેનું સંચાલન કરું છું. તેની સાથે જે કંઈ પણ ઘટિત થાય છે તેની જવાબદારી હું સ્વીકારું છું.